section_heading: Športski uspjesi
paragraph_text: Svoj olimpijski pohod počinje na Olimpijskim igrama u Melbourneu 1956. godine kad u borbi sa sjajnom Mađaricom Ágnes Keleti postaje najuspješnija gimnastičarka Igara. Latinjina pobjeđuje Keleti u višeboju i predvodi sovjetske gimnastičarke do pobjede u momčadskom višeboju. Osvaja i zlato u vježbi na tlu (dijeli ga s Keleti), zlato u prijeskoku, srebrnu medalju u dvovisinskim ručama i momčadsku brončanu medalju (dijele je s Poljskom) u, kasnije ukinutoj disciplini, prijenosnim spravama. Keleti također osvaja šest medalja: četiri zlatne i dvije srebrne.